stanford-oval/wikipedia huggingface dataset:
Solomon kaDinizulu

| Solomon kaDinizulu |
| --- | --- |
 
Zulujen kuningas
Valtakausi:  1913–1933
Edeltäjä:  Dinizulu
Seuraaja:  Cyprian Bhekuzulu kaSolomon

Syntynyt:  1891 St. Helena
Kuollut:  1933 (ikä 43 tai 44)
Puoliso:  Christina okaMathathela 57 muuta
Lapset:  Hezron Cyprian Bhekuzulu Useita muita
Isä:  Dinizulu
Solomon Maphumazana  Phumuzuzulu kaDinizulu (1891 Saint Helena – 4. maaliskuuta 1933) oli zulu-heimon kuningas vuodesta 1913 kuolemaansa saakka. Hän seurasi tehtävässä isäänsä Dinizulua. Hän syntyi Saint Helenalla isänsä ollessa siellä maanpaossa.
Tuohon aikaan Etelä-Afrikan hallinnon silmissä zulujen kuninkaalla ei ollut virallista asemaa, häntä pidettiin yhtenä heimopäälliköistä. Solomon käytti hyväkseen varsinkin maaseudun zulujen ylläpitämää perinteistä kunnioitusta kuninkaallisia kohtaan, ja vahvisti zulujen kansallistunnetta.
Vuonna 1920 Solomon oli perustamassa Inkathaa  yhdessä ACN:n kanssa. Hänen sisarensa, prinsessa Constance Magogo, tuli tunnetuksi perinteisten zululaulujen laulajana ja Mangosuthu Buthelezin, Inkatha-vapauspuoluen johtajan äitinä.
Solomonilla oli 58 vaimoa, joista päävaimona pidettiin Christina Sibyaa, joka tunnettiin myös nimellä okaMathathela.
Solomonin kuoltua vuonna 1933 kaikki hänen poikansa olivat vielä alaikäisiä. Seuraavaksi kuninkaaksi tuli hänen poikansa Cyprian Bhekuzulu kaSolomon vasta vuonna 1948. Solomonin veli Arthur Mshiyeni kaDinuzulu toimi sijaishallitsijana 1933–1947.
Aiheesta muualla

Custom and Common Sense: The Zulu Royal Succession Dispute of the 1940s Anthony Costa (Department of History, Wits University) 1996
Sojuz TMA-16

Sojuz TMA-16 oli Venäjän avaruusjärjestön miehitetty avaruuslento Baikonurin kosmodromilta ISS-avaruusasemalle, joka alkoi 30. syyskuuta 2009. Surajev ja Williams palasivat Maahan Sojuz TMA-16:lla 18. maaliskuuta 2010.
Miehistö

Maksim Surajev - Venäjän avaruusjärjestö, päällikkö
Jeffrey Williams - NASA
avaruusturistina kanadalainen Guy Laliberté, joka on Cirque du Soleil-sirkuksen perustaja.
Aiheesta muualla

Wikimedia Commonsissa on kuvia tai muita tiedostoja aiheesta .
| 0 | 1 | 2 |
| --- | --- | --- |
| Edeltäjä: Sojuz TMA-15 | Sojuz-avaruuslento | Seuraaja: Sojuz TMA-17 |
Sojuz TMA-17

Sojuz TMA-17 laskeutuu Kazakstaniin 2.6.2010
Sojuz TMA-17 on Venäjän avaruusjärjestön miehitetty avaruuslento ISS-avaruusasemalle. Lento alkoi Baikonurin kosmodromilta 20. joulukuuta 2009 kello 21:52 UTC  ja päättyi aluksen paluuseen maahan 2. kesäkuuta 2010 kello 3:25 UTC (4.25 Suomen aikaa).
Lento vei avaruusasemalle Retkikunta 22:n viimeiset miehistön jäsenet, joulukuusen ja lahjoja. Sojuz telakoitui ISS:ään 23. joulukuuta 2009 kello 0:48 Suomen aikaa. Ensimmäistä kertaa ISS-avaruusaseman historiassa avaruusalus laukaistiin matkaan talviyönä. Puolen vuoden aikana uusi miehistö suoritti tiiviin tutkimusohjelman. Eri tieteenalojen kokeiluja tehtiin 47.
Miehistö

Alus vei avaruusasemalle ja toi sieltä maahan seuraavat avaruuslentäjät:
Oleg Kotov - Venäjän avaruusjärjestö, päällikkö
Sōichi Noguchi - JAXA, Japani
Timothy Creamer - NASA
Aiheesta muualla

Wikimedia Commonsissa on kuvia tai muita tiedostoja aiheesta .
| 0 | 1 | 2 |
| --- | --- | --- |
| Edeltäjä: Sojuz TMA-16 | Sojuz-avaruuslento | Seuraaja: Sojuz TMA-18 |
Seppo Mustonen

Seppo Jalmari Mustonen (s. 28. lokakuuta 1937 Helsinki) on suomalainen tilastotieteen emeritusprofessori ja tilastollisen tietojenkäsittelyn uranuurtaja.
Mustosen vanhemmat olivat osastopäällikkö Kaarle Jalmari Mustonen ja Irja Karin Anita Kärrman. Hän pääsi ylioppilaaksi 1956 ja valmistui filosofian kandidaatiksi 1960, valtiotieteen lisensiaatiksi 1963 sekä filosofian lisensiaatiksi ja tohtoriksi 1964.
Mustonen oli Suomen Kaapelitehdas Oy:n tietokoneosaston tilastomatemaatikkona 1960–1964, Helsingin yliopiston tilastotieteen assistenttina 1963–1965, Tampereen yliopiston tutkimuslaitoksen sovelletun matematiikan ja yhteiskuntatieteiden metodologian professorina 1965–1967 sekä Helsingin yliopistossa laskentakeskuksen tilastomatematiikan neuvonantajana vuodesta 1966 ja tilastotieteen professorina vuodesta 1967.
Seppo Mustonen aloitti jo 1960-luvun alussa tilastollisiin tutkimuksiin soveltuvien ohjelmistojen kehittämistyön Kaapelitehtaan elektroniikkaosastolla, josta sittemmin kehittyi Nokia.lähde tarkemmin?
Survo-ohjelmisto on professori Mustosen elämäntyönään kehittämä tietojenkäsittelyjärjestelmä, joka on tarkoitettu muun muassa tutkijan yleistyökaluksi. Survossa tilastollinen analyysi on integroitu osaksi tutkimustulosten käsittelyä ja raportointia: tekstin, kuvien, taulukoiden ja loppuraportin tuottamista. Monet Mustosen keskeiset ja myös hyvin varhaiset ajatukset tietokoneen käytöstä tutkijan apuvälineenä ovat osoittautuneet arvoltaan pysyviksi. Nämä ajatukset ovat myös olleet voimakkaasti vaikuttamassa tilastotieteen opetukseen muun muassa Helsingin ja Tampereen yliopistoissa.[lähde? ]
Seppo Mustosen puoliso on Marja-Liisa Koskinen, ja heillä on kaksi lasta, cembalotaiteilija Elina Mustonen ja pianisti-säveltäjä Olli Mustonen.
Teoksia

On Distance Distributions in Networks, väitöskirja. 1964
Tilastollinen tietojenkäsittelyjärjestelmä Survo 66 : Elliot 503 implementointi. Helsingin yliopisto, Helsinki 1968
Tilastollinen tietojenkäsittelyjärjestelmä SURVO 66. Tampereen yliopiston tietokonekeskus. Monistesarja 2. Tampere 1968
Digressioanalyysi : heterogeenisen havaintoaineiston sovittaminen vaihtoehtoisiin regressiomalleihin. Research report University of Helsinki, Department of statistics 2. Helsinki 1976
Dynaamisen optimoinnin ohjelmistosta. Oulun yliopisto. Tietojenkäsittelyopin laitos. A 1. Oulu 1973
Tilastollinen tietojenkäsittely pientietokoneella. Research report / University of Helsinki, Department of Statistics no 4. Helsinki 1976
Tavoitteisen järjestelmän kyberneettinen analyysi päätäntäteorioiden ja systemoinnin metatutkimuksessa. Oulun yliopisto. Tietojenkäsittelyopin laitos. Sarja A 7. Oulu 1978
SURVO 76 editor, a new tool for interactive statistical computing, text and data management. Research report / University of Helsinki. Department of Statistics no. 19. Helsinki 1980
Statistical graphics in SURVO 76 EDITOR. Research report / University of Helsinki. Department of Statistics,   no. 33. Helsinki 1982
SURVO 84 : käyttäjän opas. Helsingin yliopisto, Tilastotieteen laitos 1985*
Survo-opas. Helsinki 1990
Sukrojen ohjelmointi Survossa. Helsinki 1991
Survo : an integrated environment for statistical computing and related areas. Survo Systems, Helsinki 1992
Tilastolliset monimuuttujamenetelmät. Survo Systems, Helsinki 1995
Survo ja minä. Survo Systems, Helsinki 1996
Aiheesta muualla

Survo-ohjelmisto
Survo-ristikoita
Alanko, Timo: / Mustonen, Seppo (1937–) Kansallisbiografia-verkkojulkaisu (maksullinen).  14.6.2002. Helsinki:  Suomalaisen Kirjallisuuden Seura.
Wrecking Ball (Miley Cyrusin kappale)

| ”Wrecking Ball” Miley Cyrus |
| --- | --- | --- |

Singlen tiedot
 Albumilta: Bangerz
 Julkaistu: 25. elokuuta 2013
 Tyylilaji: pop
 Kesto: 03.41
 Levy-yhtiö: RCA Records
Miley Cyrusin muut singlet
| ”We Can't Stop” 2013 | ”Wrecking Ball” 2013 | ”Adore You” 2013 |
Wrecking Ball on yhdysvaltalaisen laulajan Miley Cyrusin kappale hänen neljänneltä, vuonna 2013 ilmestyneeltä Bangerz-studioalbumiltaan. Sen julkaisi RCA Records albumin toisena singlenä 25. elokuuta 2013. Kappaleen tuottivat Dr. Luke ja Cirkut, ja sen sanoituksista vastasivat kahden edellisen lisäksi MoZella, Stephan Moccio ja Sacha Skarbek. "Wrecking Ball" on pop-balladi, joka kertoo huonontuvasta parisuhteesta.
Kappaleen musiikkivideo julkaistiin 9. syyskuuta 2013.
Kappale nousi debyyttiviikollaan Yhdysvaltain singlelistan kärkeen ja oli näin ollen laulajan ensimmäinen USA:n singlelistan ykköskappale. Tammikuuhun 2014 mennessä "Wrecking Ball" oli myynyt kolme miljoonaa kappaletta Yhdysvalloissa. Myös kansainvälisesti kappale menestyi hyvin listoilla: se pääsi kärkisijalle Kanadassa ja Isossa-Britanniassa ja sijoittui kymmenen parhaan joukkoon monessa Euroopan maassa.
Tausta

Vuonna 2012 Cyrus ilmoitti jättävänsä musiikin taka-alalle, ja musiikin teon sijaan hän ilmoitti keskittyvänsä elokuvauraansa. Samana vuonna Cyrus esiintyi muun muassa elokuvissa LOL: Laughing Out Loud ja So Undercover. Alun perin hänen piti myös toimia ääninäyttelijänä animaatioelokuvassa Hotel Transylvania mutta hylkäsi projektin, koska halusi keskittyä uudelleen musiikkiin. Tammikuussa 2013 Cyrus päätti levytyssopimuksensa Hollywood Recordsin kanssa ja vaihtoi RCA Recordsiin. Cyrus on tehnyt kolme albumia Hollywood Recordsin kanssa: Hannah Montana 2: Meet Miley Cyrus (2007), Breakout (2008) ja Can't Be Tamed (2010). Lisäksi Hollywood Record julkaisi Cyrusin EP:n The Time of Our Lives (2009). Maaliskuussa 2013 Cyrus virallisti neljännen studioalbuminsa ja kertoi sen tulevan myyntiin vuoden 2013 lopulla.
"Wrecking Ballia" alettiin alun perin kirjoittaa laulaja-näyttelijä Beyoncélle.  Skarbekin asiamies kommentoi seuraavanlaisesti: "Alun perin Dr. Luken ja Sachan piti kokoontua kirjoittamaan kappale Beyoncélle. Mutta kun laulu ['Wrecking Ball'] kehittyi, sanoittajat ymmärsivät, ettei laulu sopisi hänelle." "Wrecking Ball" julkistettiin 25. elokuuta 2013. Kappaleen kansikuvitus paljastettiin 6. syyskuuta, jossa Cyrus istuu purkupallon päällä, yllään valkoinen hihaton napapaita ja alushousut. "Wrecking Ball" on albumin "Bangerz" (2013) toinen single. Albumin ensimmäinen single "We Can't Stop" julkaistiin kesäkuussa 2013 ja "Wrecking Ballin" seuraajasingle, "Adore You", julkaistiin joulukuussa 2013.
Tyyli

"Wrecking Ball" on pop-balladi, jonka tempo on 60 iskua minuutissa. Laulun sävellaji on D-molli. Kappaleen sanat kertovat huonontuneesta parisuhteesta. Muun muassa Bonnie Fuller The Huffington Postista on epäillyt laulun kertovan Cyruksen entisestä kihlatusta, Liam Hemsworthista.
Musiikkivideo > Kuvaus

Kappaleen musiikkivideo julkaistiin Vevossa 9. syyskuuta 2013 ja sen ohjasi Terry Richardson. "Wrecking Ball" asetti uuden VEVO-ennätyksen, kun se saavutti ensimmäisen vuorokauden sisällä julkaisustaan 19,3 miljoonaa katselukertaa. Video sisältää lähikuvia itkien laulavasta Cyruksesta. Näitä lähikuvia inspiroi Sinéad O'Connorin "Nothing Compares 2 U" -singlen musiikkivideo. Lähikuvien lisäksi videossa Cyrus esiintyy vähäpukeisena purkupallon päällä keinuen sekä nuollen lekaa. Musiikkivideon alkaessa Cyrusilla ovat päällään valkoinen hihaton napapaita ja alushousut, mutta videon mennessä eteenpäin Cyrusilla ei ole enää päällä muuta kuin Doc Martensin saappaat.
Musiikkivideo > Vastaanotto

Musiikkivideo sai osakseen melko mielipiteitä jakavan vastaanoton. Pääasiassa negatiiviset vastaanotot koskivat Cyruksen provosoivaa kuvaa. Jason Lipshutz Billboardilta oli sitä mieltä, että "alaston Cyrus istumassa hajareisin keinuvalla purkupallolla" oli musiikkivideon yllättävin osio. Amelia Proudin (Daily Mail) vastaanotto oli ristiriitainen: Hänen mielestään "Wrecking Ballin" musiikkivideo oli provosoivampi kuin "hurjan" edeltäjänsä, "'We Can't Stopin" musiikkivideo. Proud myös mietti, onko Cyrus "mennyt tällä kertaa liian pitkälle". Entertainment Weeklyn henkilöstö vitsaili, että katsojat olisivat "skandalisoituja/kutkuttuneita/pettyneitä Billy Ray Cyrusin kykyyn toimia vanhempana", kun hän on nähnyt tyttärensä alastomana ja fellatoimassa lekaa. [sic]" The Guardianin toimittaja Michael Hann kritisoi Cyrusin yritystä erkaantua viattoman Hannah Montanan hahmosta (Hannah Montana on päättynyt lasten ja nuorten televisiosarja, jossa Cyrus näytteli Miley Stewartia, joka eli kaksoiselämää: Päivisin hän oli normaali koulua käyvä tyttö, mutta iltaisin hän oli tunnettu pop-sensaatio Hannah Montana.) Hann myös kritisoi Cyruksen "kokeilevan pornon ikonografiaa."
MTV Newsin James Montgomeryn mielestä ristiriita Cyrusin alastomuutta kohtaan videolla "oli odotettavissa" aikaisempien tapahtumien myötä, ja hän kiitti videon ohjaajaa, Richardsonia siitä, että hän "lievensi hekumallisia kohtia antaen pehmeämpien, aidompien puolien näkyä läpi." Mitä positiivisempiin vastaanottoihin tulee, Madeline Boardman Huffington Postilta arvioi, että musiikkivideo välittää faneille "laulajan haavoittuvan puolen." Mikael Wood Los Angeles Timesilta tuumi, että musiikkivideon kohtaukset, joissa Cyrus laulaa ja itkee tunteellisesti, yrittävät tuoda esiin Cyruksen vakavamman puolen.
Musiikkivideosta julkaistiin myöhemmin Director's cut versio, missä Miley Cyrus laulaa kappaletta ainoastaan lähikuvassa.
Sisältö

| "Wrecking Ball" – CD single |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Wrecking Ball | 3.45 |  |  |  |  |  |  |  |
| 2. | Wrecking Ball (Instrumental)  | 3.44 |  |  |  |  |  |  |  |
Listasijoitukset

| Lista (2013–14) | Paras   sijoitus |
| --- | --- |
Australia (ARIA Charts) : 2
Itävalta (Ö3 Austria Top 40) : 2
Belgia (Ultratop 50 Flanders) : 4
Belgia (Ultratop 50 Wallonia) : 5
Italia (FIMI) : 3
Tanska (Tracklisten) : 4
Suomi (Suomen virallinen singlelista) : 9
Ranska (SNEP) : 2
Uusi-Seelanti (Recorded Music NZ) : 2
Norja (VG-lista) : 2
Espanja (Productores de Música de España) : 1
Ruotsi (Sverigetopplistan) : 3
Sveitsin singlelista (Swiss Music Charts) : 5
Hollanti (Nederlandse Top 40) : 13
Saksa (Media Control Charts) : 6
Kanada (Canadian Hot 100) : 1
Yhdysvallat (Billboard Hot 100) : 1
Englanti (Britannian singlelista) : 1
Julkaisuhistoria

| Maa | Päivä | Levy-yhtiö | Lähteet |
| --- | --- | --- | --- |
| Yhdysvallat | 25. elokuuta 2013 | RCA |  |
| Italia | 13. syyskuuta 2013 | Sony Music |  |
| Yhdysvallat | 16. syyskuuta 2013 | RCA |  |
| Yhdysvallat | 17. syyskuuta 2013 | RCA |  |
| Iso-Britannia | 6. lokakuuta 2013 | RCA |  |
| Saksa | 18. lokakuuta 2013 | Sony Music |  |
| Suomi | 18. lokakuuta 2013 | RCA |  |
"Wrecking Ballia" alettiin alun perin työstää Beyoncélle (kuvassa), mutta se päätyi lopulta Cyrukselle.
Käännös suomeksi
Scandal (Queenin kappale)

| ”Scandal” Queen |
| --- | --- | --- |

Singlen tiedot
 B-puoli: ”My Life Has Been Saved”
 Äänitetty : 1988
 Julkaistu: 9. lokakuuta 1989
 Tekijä(t): Queen  (Brian May)
 Tuottaja(t): Queen & David Richards
 Tyylilaji: elektroninen rock
 Kesto: 04.43 (albumiversio)  06:23 (pidennetty versio)
 Levy-yhtiö: Parlophone, EMI, Capitol
Queenin muut singlet
| ”The Invisible Man” 1989 | ”Scandal” 1989 | ”The Miracle” 1989 |
Scandal on brittiläisen rockyhtye Queenin kappale, joka on peräisin vuoden 1989 The Miracle -albumilta. Kappale ilmestyi myös singlenä b-puolenaan ”My Life Has Been Saved”. ”Scandal” nousi Britannian singlelistan 25:nneksi.
Sävellys

Laulun kirjoitti kitaristi Brian May ja yhtye yhdessä viimeisteli sen. Laulu syntyi lehdistön vastentahtoisesta huomiosta Mayn parisuhdeongelmia sekä solisti Freddie Mercuryn jo näkyvästi heikkenevää terveyttä kohti. Mercury, jolla oli todettu AIDS jo huhtikuussa 1987 sai lehdistössä huomattavasti huomiota kuihtuvan olemuksensa vuoksi.
Nauhoitus

May äänitti kitara- ja kosketinsoitinosuutensa yhdellä otoksella. Mercury myös äänitti laulunsa yhdellä otoksella.
Kokoonpano

Freddie Mercury - laulu
Brian May - kitara, kosketinsoittimet
Roger Taylor - rummut, vibraslap
John Deacon - bassokitara
David Richards - syntetisaattoribasso, sampleri
Aiheesta muualla

Virallinen musiikkivideo YouTubessa
Serbia Eurovision laulukilpailussa

| Serbia |
| --- | --- |

Paikallinen TV-asema:  RTS
Toiminut isäntämaana:  2008
Esiintymiset
Esiintymiskerrat:  16
Ensiesiintyminen:  2007
Paras sijoitus:  1. (2007)
Huonoin sijoitus:  19. (2018)
Paras pistemäärä:  312 (2022)
Huonoin pistemäärä:  46 (SF: 2013)
Serbia voitti Eurovision laulukilpailun heti ensimmäisellä osallistumiskerrallaan itsenäisenä valtiona Helsingin kisoissa 2007. Tätä ennen Serbia on ollut mukana kisoissa osana entistä Jugoslaviaa ja Serbian ja Montenegron valtioliittoa. Serbia esitti voittokappaleensa serbiaksi, mikä tarkoittaa sitä, että kyseessä oli ensimmäinen voittajamaan kokonaan omalla kielellä esittämä kappale sitten vuoden 1998. Serbia luotti omaan kieleensä aina vuoteen 2015 asti. Myös vuoden 2018 viisu oli serbiaa. Molitva esitettiin myös vuoden 2008 Euroviisujen finaalin alussa. Tuona vuonna Serbia oli myös kilpailun järjestäjämaana ja edellisvuoden voittajana suoraan finaalissa.
Sijoitukset > Kaksivaiheinen loppukilpailu

Semifinaali ja finaali käytiin kahtena eri päivänä ja laulukilpailuun voi osallistua korkeintaan 40 valtiota. Finaalissa suora finaalipaikka on edellisenä vuonna 10 parhaiten menestyneellä valtiolla sekä suurimmilla laulukilpailun rahoittajamailla Saksalla, Ranskalla, Espanjalla ja Isolla-Britannialla. Semifinaalista pääsee jatkoon 10 maata.
| 0 | 1 | 2 | 3 | 4 | 5 | 6 | 7 | 8 |
| --- | --- | --- | --- | --- | --- | --- | --- | --- |
| Vuosi | Esittäjä | Laulu | Suomennos | Finaali | Finaali | Semifinaali | Semifinaali | Huom. |
| Vuosi | Esittäjä | Laulu | Suomennos | Sijoitus | Pisteet | Sijoitus | Pisteet | Huom. |
| 2007 | Marija Šerifović | Molitva | Rukous | 1 / 24 | 268 | 1 / 28 | 298 | Voittaja; semifinaalin piste-ennätys |
Sijoitukset > Kaksi semifinaalia

Vuonna 2008 otettiin käyttöön kahden semifinaalin järjestelmä, jossa suurimmat rahoittajamaat ja edellisen vuoden voittaja ovat automaattisesti finaalissa. Kaikki muut valtiot taistelevat finaalipaikasta kaksiosaisessa semifinaalissa, josta finaaliin pääsee 20 maata.
| 0 | 1 | 2 | 3 | 4 | 5 | 6 | 7 | 8 |
| --- | --- | --- | --- | --- | --- | --- | --- | --- |
| Vuosi | Esittäjä | Laulu | Suomennos | Finaali | Finaali | Semifinaali | Semifinaali | Huom. |
| Vuosi | Esittäjä | Laulu | Suomennos | Sijoitus | Pisteet | Sijoitus | Pisteet | Huom. |
| 2008 | Jelena Tomašević | Oro | Kipuni | 6 / 25 | 160 | – | – | Kaksiosainen semifinaali käyttöön; suora finaalipaikka edellisen vuoden voiton ansiosta. |
| 2009 | Marko Kon & Milaan | Cipela | Kengät | – | – | 10 / 19 | 60 | Esitys ei läpäissyt semifinaalia; Kroatia tuomariäänten perusteella semifinaalista jatkoon. |
| 2010 | Milan Stanković | Ovo je Balkan | Tämä on Balkan | 13 / 25 | 72 | 5 / 17 | 79 |  |
| 2011 | Nina | Čaroban | Taianomainen | 14 / 25 | 85 | 8 / 19 | 67 |  |
| 2012 | Željko Joksimović | Nije ljubav stvar | Rakkaus ei ole asia | 3 / 26 | 214 | 2 / 18 | 159 |  |
| 2013 | Moje 3 | Ljubav je svuda | Rakkaus on kaikkialla | – | – | 11 / 16 | 46 | Esitys ei läpäissyt semifinaalia. Semifinaalissa sai historiansa alhaisimmat pisteet. |
2014: Ei osallistunut
| 2015 | Bojana Stamenov | Beauty Never Lies | Kauneus ei valehtele koskaan | 10 / 27 | 53 | 9 / 16 | 63 |  |
| 2016 | Sanja Vučić | Goodbye (Shelter) | Hyvästi (Suoja) | 18 / 26 | 115 | 10 / 18 | 105 |  |
| 2017 | Tijana Bogićević | In Too Deep | Liian syvällä | – | – | 11 / 18 | 98 | Esitys ei läpäissyt semifinaalia. |
| 2018 | Sanja Ilić & Balkanika | Nova deca | Uudet lapset | 19 / 26 | 113 | 9 / 18 | 117 | Serbia esiintyi finaalissa sijoittuen huonoimmin kuin ennen. |
| 2019 | Nevena Božović | Kruna | Kruunu | 18 / 26 | 89 | 7 / 17 | 156 |  |
| 2020 | Hurricane | Hasta la vista | Näkemiin | Euroviisut peruttiin koronaviruspandemian vuoksi. | Euroviisut peruttiin koronaviruspandemian vuoksi. | Euroviisut peruttiin koronaviruspandemian vuoksi. | Euroviisut peruttiin koronaviruspandemian vuoksi. | Euroviisut peruttiin koronaviruspandemian vuoksi. |
| 2021 | Hurricane | Loco Loco | Hullu hullu | 15 / 26 | 102 | 8 / 17 | 124 |  |
| 2022 | Konstrakta | In corpore sano | Terveessä ruumiissa | 5 / 25 | 312 | 3 / 18 | 237 |  |
| 2023 | Luke Black | Samo mi se spava | Olen vain uninen | 24 / 26 | 30 | 10 / 15 | 37 |  |
| 2024 | Teya Dora | Ramonda | – | 17 / 26 | 54 | 10 / 15 | 47 |  |
Serbian äänestyshistoria > Serbian antamat pisteet

Ainoastaan finaalissa annetut pisteet näkyvät taulukossa. Vuosina 2009, 2013 ja 2017 Serbia ei selviytynyt finaaliin, mutta sai äänestää. Serbia ei osallistunut vuoden 2014 kilpailuun.
| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 |
| --- | --- | --- | --- | --- | --- | --- | --- | --- | --- | --- | --- | --- |
Serbian antamat pisteet 2007 lähtien
| Maa | 2007 | 2008 | 2009 | 2010 | 2011 | 2012 | 2013 | 2015 | 2016 | 2017 | 2018 | Pisteet |
|  Unkari | 12 | – | – | – | 8 | 2 | 2 | 0 | 10 | 22 | 12 | 68 |
|  Bosnia ja Hertsegovina | 8 | 12 | 12 | 12 | 12 | 5 | – | – | X | – | – | 61 |
|  Ukraina | 3 | 6 | 0 | 7 | 6 | 0 | 10 | – | 19 | 0 | 0 | 51 |
|  Venäjä | 7 | 10 | 0 | 0 | 4 | 7 | 8 | 10 | 13 | – | X | 49 |
|  Italia | – | – | – | – | 2 | 0 | 4 | 7 | 0 | 14 | 14 | 41 |
|  Ruotsi | 0 | 2 | 0 | X | 1 | 10 | 1 | 8 | 1 | 3 | 12 | 38 |
|  Bulgaria | 6 | X | X | X | X | X | X | – | 12 | 16 | 2 | 36 |
|  Kreikka | 4 | 8 | 6 | 10 | 3 | 4 | 0 | 0 | X | 0 | X | 35 |
|  Slovenia | 5 | X | X | X | 10 | X | X | 5 | X | X | 8 | 35 |
|  Israel | X | 7 | 0 | 0 | X | X | X | 6 | 7 | 1 | 9 | 30 |
|  Norja | X | 4 | 10 | 0 | X | 0 | 7 | 0 | X | 0 | 9 | 29 |
|  Moldova | 1 | X | 0 | 0 | 0 | 0 | 6 | X | X | 14 | 6 | 27 |
|  Malta | X | X | 7 | X | X | 6 | 0 | X | 10 | X | X | 23 |
|  Portugali | X | 1 | 0 | 2 | X | X | – | X | – | 20 | 0 | 23 |
|  Kypros | X | X | X | 0 | X | 8 | X | 0 | 3 | 0 | 10 | 21 |
|  Belgia | X | X | X | 5 | X | X | 3 | 4 | 5 | 3 | X | 20 |
|  Saksa | 0 | 0 | 0 | 8 | 0 | 0 | 0 | 0 | 0 | 0 | 10 | 18 |
|  Australia | – | – | – | – | – | – | – | 3 | 12 | 3 | 0 | 18 |
|  Tanska | X | 0 | 1 | 0 | 0 | 0 | 12 | X | X | 0 | 4 | 17 |
|  Kroatia | X | 3 | 5 | X | X | X | X | – | 4 | 5 | X | 17 |
|  Armenia | 0 | 5 | 0 | 1 | X | – | 0 | 0 | 5 | 5 | X | 16 |
|  Liettua | 0 | X | 0 | X | 7 | 0 | 0 | 0 | 8 | X | 0 | 15 |
|  Alankomaat | X | X | X | X | X | X | X | X | 5 | 0 | 7 | 12 |
|  Azerbaidžan | – | 0 | 4 | 0 | 0 | 3 | 5 | 0 | 0 | 0 | X | 12 |
|  Montenegro | X | X | X | – | – | X | X | 12 | X | X | X | 12 |
|  Romania | 0 | 0 | 2 | 6 | 0 | 0 | 0 | 0 | – | 4 | X | 12 |
|  EJT Makedonia | 10 | X | X | X | X | 1 | X | X | X | X | X | 11 |
|  Iso-Britannia | 0 | 0 | 8 | 0 | 0 | 0 | 0 | 0 | 2 | 0 | 0 | 10 |
|  Ranska | 0 | 0 | 3 | 4 | 0 | 0 | 0 | 0 | 0 | 2 | 0 | 9 |
|  Sveitsi | X | X | X | X | 5 | X | X | X | X | X | X | 5 |
|  Itävalta | X | – | – | – | 0 | X | X | 0 | 0 | 4 | 4 | 8 |
|  Viro | X | X | 0 | X | 0 | 0 | 0 | 2 | X | X | 3 | 5 |
|  Tšekki | X | X | X | – | – | – | – | X | 0 | X | 5 | 5 |
|  Turkki | 0 | 0 | 0 | 3 | X | 0 | – | – | – | – | – | 3 |
|  Albania | X | X | 0 | 0 | X | 1 | X | X | X | X | 1 | 2 |
|  Valko-Venäjä | 2 | X | X | 0 | X | X | 0 | X | X | 0 | X | 2 |
|  Latvia | 0 | 0 | X | X | X | X | X | 1 | 0 | X | X | 1 |
Lähteet: 
X = maa ei selviytynyt finaaliin, – = maa ei osallistunut kilpailuun